Христо Смирненски
За разнообразие!

chitanka.info

В очите ти незримо слънце свети

и сипе зной,

но слънчевия пек не любим лете,

омръзва той.

Ти знаеш как в горещините

желаем дъжд,

затуй, мамзел, я помрачи очите,

поне веднъж!

Да бликне хлад, ей тъй на, за промяна

от тез очи!

Омръзна ми да си все тъй засмяна!

Я поплачи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.